Siti Nordiana

Siti Nordiana Alias (nosusu ontok 22 Milau 1984) nopo nga songulun susuminding om mimingkono tondu Malaysia. Nosusu id Seremban, Negeri Sembilan om molohing nopo disido nga peneroka FELDA, minongimpuun isido karaja id suang gana muzik di 15 toun kalapas minanain  kontrak rakaman miampai FMC Music id nombo minapalabus isido soginumu 5 album studio. Nointutunan kawagu ngaran disido kalapas minampayat om nakalantoi do Gegar Vaganza timpu ko-2.

Sinding-sinding nopo dau di ointutunan nga "Cinta Hanya Sandaran", "Bukan Mengungkit Tapi Membangkit", "Paling Comel", "Tak Tahan" om "Terus Mencintai".Suai ko susuminding, mimparagat nogi i Nana id gana pinsingkanaan, miampai piipiro kono televisyen ointutunan Dia Semanis Honey (2016) om Klik! Pengantin Musim Salju (2018). Isido no minonuridong om sanganu SND Soul Entertainment—syarikat rakaman om kotoinaan artis i poimbida kumaa pelapis wagu industri kohiakan pogun, om nogi sabaagi puru tinimungan kotoinaan.

Ontok Manom 2018, minapalabus i Nana memoir dau, Life Goes On i monusui kokomoi ralan koposion dau kaampai no koposion dau sabaagi nopuadan (ibu tunggal) kumaa songulun tanak. Lohowon isido sabaagi "The Finesse Queen of Leman" do blogger kinoyonon.Sudirman Mohd Tahir (17 Julai 2020). Keluar zon 'leman' Harian Metro. Dicapai pada 27 September 2020. Nokotorimo isido mogikaakawo gaa om pencalunan id suang muzik om televisyen, miagal do Anugerah Bintang Popular Berita Harian, Anugerah Juara Lagu om Anugerah MeleTOP Era.

 Sukuon 

Kategori:Muzik